HRVATSKO KNJIŽNIČARSKO DRUŠTVO



CROATIAN LIBRARY ASSOCIATION

**Glavni odbor (2014.- 2016.)**

Hrvatske bratske zajednice 4

10000 Zagreb

**ZAPISNIK** sa 8. sjednice Glavnog odbora HKD-a

Osma sjednica Glavnog odbora HKD-a održana je 9. prosinca 2015. u Uredu Hrvatskoga knjižničarskog društva. Sjednica je trajala od 11.00 do 12.45 sati.

Prisutni:

**Dunja Holcer** (*predsjednica Hrvatskoga knjižničarskog društva*)

**Astrid Grobenski-Grgurić** *(1.potpredsjednica HKD-a i predsjednica Društva knjižničara Karlovačke županije*)

**Blaženka Peradenić-Kotur** *(2. potpredsjednica HKD-a i predsjednica Zagrebačkog knjižničarskog društva)*

**Marijana Mišetić** *(Predsjednica Stručnog odbora)*

**Tamara Krajna** *(Predsjednica Nadzornog odbora*)

**Kristina Romić** *(Stručna tajnica)*

**Hrvoje Džanko** *(predsjednik Knjižničarskog društva Međimurske županije)*

**Danijela Kulović** (*predsjednica Knjižničarskog društva Sisačko-moslavačke županije*)

**Melinda Grubišić Reiter** *(predsjednica Knjižničarskog društva Šibensko-kninske županije)*

**Mirna Grubanović** (*predsjednica Društva knjižničara Slavonski Brod*)

**Vesna Jelić** *(predsjednica Knjižničarskog društva Krapinsko-zagorske županije)*

**Dina Mašina** *(glavna urednica niza Povremena izdanja HKD-a)*

**Ljiljana Hajdin** *(predsjednica Knjižničarskog društva Varaždin)*

**Iva Ciceran** *(predsjednica Društva bibliotekara Istre)*

Dunja Holcer, predsjednica Hrvatskog knjižničarskog društva pozdravila je sve prisutne i zahvalila se na odazivu na sjednicu.

**Ad. 1. Usvajanje Dnevnog reda**

Dnevni red je jednoglasno usvojen.

**Ad. 2. Usvajanje Zapisnika s 7. sjednice GO**

Zapisnik je jednoglasno usvojen.

**Ad. 3. Pripreme za 40. Skupštinu HKD-a**

**Ad. 3.1 Prijedlog sastava radnih tijela Skupštine**

Za članove Radnog predsjedništva 40. skupštine HKD-a Glavni odbor predložio je Zrinku Udiljak Bugarinovski, Dubravku Šurlan, Ivu Ciceran te Ivu Pezer (zamjena).

Za članove Odbora za verifikaciju punomoći delegata i utvrđivanje kvoruma na 40. skupštini HKD-a Glavni odbor predložio jeLjiljanu Črnjar, Vesnu Špac, Mirtu Matošić, Martinu Maksimkov, Ljiljanu Krpeljević te Marinka Iličića (zamjena).

Glavni odbor predložio je zapisničare na40. skupštinu HKD-a i to Ivana Kraljevića, Natašu Bujas te Spomenku Petrović.

Glavni odbor predložio je ovjerovitelje zapisnika sa 40. skupštine HKD-a i to Blaženku Peradenić-Kotur, Grozdanu Ribičić te Tihomira Marojevića (zamjena).

Za članove Biračkog odbora 40.skupštine HKD-a Glavni odbor predložio je Marina Juragu, Vesnu Jelić, Antoniju Miše, Doru Rubinić, Ljiljanu Siber te Jadranku Račić (zamjena).

**Ad. 3.2.**  **Prijedlog financijskog izvještaja te izvještaja o radu tijela Društva i Društva za 2015.**

**Izvješće o radu Stručnog odbora Hrvatskog knjižničarskog društva u razdoblju od 15. listopada 2014. godine do 16. studenog 2015. godine i Plan stručnog odbora za 2016.g.**

Dunja Holcer je izvijestila da u Izvješću o radu Stručnog odbora je i plan Stručnog odbora za 2016. godinu, te uključuje i plan Nakladničkog odbora.

Glavni odbor jednoglasno se složio da se ovo Izviješće i Plan rada da na usvajanje na 40. Skupštini HKD-a.

**Izvješće o radu Hrvatskog knjižničarskog društva te radu Izvršnog i Glavnog odbora Društva u 2015. godini, do 30. studenog 2015., i Plan rada Društva do 31. prosinca 2015.**

Dunja Holcer je izložila Izvješće o radu Hrvatskog knjižničarskog društva te radu Izvršnog i Glavnog odbora Društva u 2015. godini, do 30. studenog 2015., i Plan rada Društva do 31. prosinca 2015.

Glavni odbor jednoglasno se složio da se Izvješće o radu Hrvatskog knjižničarskog društva te radu Izvršnog i Glavnog odbora Društva u 2015. godini, do 30. studenog 2015., i Plan rada Društva do 31. prosinca 2015. daju na usvajanje na 40. Skupštini HKD-a.

**Plan rada Hrvatskog knjižničarskog društva u 2016. godini**

Dunja Holcer je izložila Plan rada Hrvatskog knjižničarskog društva u 2016. godini.

Glavni odbor je zaključio da se u dokumentu, pod poglavljem 1. Rad upravnih i stručnih tijela (redovna djelatnost), napiše se rečenica: *Članovima Izvršnog, Glavnog, Stručnog, Nadzornog odbora i Etičkog povjerenstva, koji to zatraže, nadoknadit će se troškovi dolaska na sjednice (u iznosu cijene karte autobusa ili vlaka).*

Glavni odbor jednoglasno se složio da se dokument Plan rada Hrvatskog knjižničarskog društva u 2016. godini da na usvajanje na 40. Skupštini HKD-a.

**Izvješće Nadzornog odbora HKD-a i Etičkog povjerenstva**

Dunja Holcer je izvijestila da Nadzorni odbor i Etičko povjerenstvo svoje izvještaje poslalo na uvid, a izvješća podnose izravno Skupštini HKD-a, a ne Glavnom odboru.

**Ad. 3.3.**  **Prijedlog financijskog izvješća za 2015. i prijedlog plana rada i financijskog plana za 2016.**

Dunja Holcer predložila je da Skupštini bude podneseno Financijsko izvješće zaključno sa 30.11.2015., uz prijedlog Skupštini da Glavni odbor u veljači 2016. godine usvoji cjelovito financijsko izvješće za 2015. godinu, a koji će ući i prihodi i rashodi za studeni i prosinac 2015..

Tamara Krajna je komentirala Financijsko izvješće knjigovodstvenog servisa (zaključno sa 31.10.2015) i to stavku 42. Materijalni rashodi (stavku 422. Naknade članovima u predsjedničkim tijelima), te zatražila da se razdvoje naknade, tj. službena putovanja i troškovi koji se odnose na rad tijela Društva. Također je postavila pitanje uz stavku 4294. Kotizacije, koji pokazuje iznos od 0 kn (plaćene su kotizacije za IFLA-u), a stavka 4293 Članarine iznosi 25.978 kn.

Glavni odbor je zaključio da će se od računovodstvenog servisa tražiti da razdvoji ove stavke (422, 4222, 424, 4293 i 4294), dok će se financijski izvještaj prihvatiti sa datumom 31.10.2015, te da takvo financijsko izvješće predlaže za 40. Skupštinu HKD-a, uz prijedlog Skupštini da Glavni odbor u veljači 2016. godine usvoji cjelovito financijsko izvješće za 2015. godinu, a koji će ući i prihodi i rashodi za studeni i prosinac 2015.

Dunja Holcer je izvijestila o Financijskom planu Hrvatskog knjižničarskog društva za 2016. godinu. Koji se sastoji od dva dijela: ukupan plan za 2016. godinu i financijski plan koji se tiče redovne djelatnosti Društva, i na temelju toga se planiraju rashodi. O Ministarstvu kulture, Ministarstvu znanosti i obrazovanja (donatorima, kotizacijama) ovise planirani prihodi (planirano je ukupno 1.169.725,32 kn). Rashodi su planirani u istom iznosu 1.169.725,32 kn (redovna djelatnost, informatizacija, Skupština HKD-a, stručni skupovi, nacionalna kampanja „Čitaj mi“, međunarodna kulturna suradnja, publikacije).

Glavni odbor je donio odluku da ovakav financijski plan predlaže za 40. Skupštinu HKD-a.

**4. Razno**

**Ad 4.1. Privremeni blagajnik HKD-a**

Dunja Holcer je izvijestila da je blagajnica Društva, Nada Avakumović, bolesna te će biti odsutna duže vrijeme, te je potrebno imenovati privremenog blagajnika Društva, radi obavljanja tekućih poslova. Za privremenog blagajnika predložila je Mariju Šimunović.

Glavni odbor je jednoglasno odlučio da je privremena blagajnica HKD-a Marija Šimunović.

**Ad. 4.2. Isplata honorara Mili Perasović za uređivanje Facebook stranice Društva u 2014. godini**

Marijana Mišetić je izvijestila da je kolegica Mila Perasović, tijekom 2014. bila urednica Facebook stranice Društva, te da joj još nije isplaćen honorar od 800,00 kn.

Dunja Holcer napomenula je kako je Ured u nekoliko navrata krajem 2014. i početkom 2015. godine kontaktirao kolegicu Perasović kako bi se ispunila obaveza prema njoj, ali ona nije potpisala govor.

Glavni odbor je jednoglasno odlučio da se Mili Perasović ponovno pošalje ugovor na potpis te da joj se isplati naknada.

**Zapisnik sastavila:**

**Kristina Romić, stručna tajnica HKD-a**